**E L Ő T E R J E S Z T É S**

# Szombathely Megyei Jogú Város Közgyűlése Jogi és Társadalmi Kapcsolatok Bizottságának 2016. február 23-i ülésére

**Javaslat a gyermek- és diákétkeztetés ellátására vonatkozó vállalkozói szerződés-tervezet véleményezésére**

Szombathely Megyei Jogú Város Közgyűlése 2015. december 10-i ülésén tárgyalt a gyermek és diákétkeztetés jövőbeni ellátásával kapcsolatos kérdésekről. A Közgyűlés a 470/2015. (XII.10.) Kgy. számú határozatában felkérte a Jogi és Társadalmi Kapcsolatok Bizottságát, hogy a gyermek- és diákétkeztetés ellátására vonatkozó vállalkozói szerződés-tervezetet a kiírást megelőzően, a 2016. február havi ülésén jogi szempontból véleményezze.

A szerződés-tervezet elkészült, mely az előterjesztés mellékletét képezi.

Tájékoztatom a Tisztelt Bizottságot, hogy a közbeszerzési dokumentumok részét képező végleges szerződés tervezetet az Önkormányzat közbeszerzési szabályzata alapján – a Bíráló Bizottság javaslatát is figyelembe véve – a Polgármester jogosult jóváhagyni.

Kérem a Tisztelt Bizottságot, hogy a Közgyűlés határozata, valamint Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 52. §-ának (3) bekezdés 3. pontja alapján a szerződés-tervezetet jogi szempontból véleményezni, a határozati javaslatot elfogadni szíveskedjék.

Szombathely, 2016. február „ ”

**/: Koczka Tibor :/ /: Illés Károly :/**

HATÁROZATI JAVASLAT

**…/2016. (II.23.) JTKB. számú határozat**

A Jogi és Társadalmi Kapcsolatok Bizottsága a „Javaslat a gyermek- és diákétkeztetés ellátására vonatkozó vállalkozói szerződés-tervezet véleményezésére” című előterjesztést megtárgyalta, és a szerződés-tervezetet az előterjesztés melléklete szerinti tartalommal javasolja jóváhagyni.

**Felelősök:** Dr. Takácsné Dr. Tenki Mária, a Bizottság elnöke

/A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

dr. Nagyné dr. Molnár Hajnalka, a Közbeszerzési Iroda vezetője/

**Határidő:** 2016. március 31.